Az albumot nem sokkal a "Glitter" filmbemutatója előtt adták ki. A film sikertelen volt, amiben közrejátszott az ekkoriban történt szeptember 11-ei terrortámadás; ez az albumra is hatással volt. Kedvező kritikát is kapott azonban: Rob Sheffield a "Rolling Stone" magazinban három csillagot adott neki, és azt írta, az album „nagy lépés az érettség felé a popzene egyik örök gyerekétől”.